Ekolojîsto swîsreyîjo 20 serre seba ke paştî bido Şorişê Rojawanî û  tewrê projeyanê ekolojî bibo serra 2019î de şibi herêma Îdareyê Xoserî yê Rojawanî. Roja yewşemeyî ekolojîstî waşt ke abigêro Swîsre û şi Başûrê Kurdîstanî. La Dihok de ame destbendkerdene. Ciwan hewteyêkî ra nata Hewlêr de nezaret de yo.
Avûkatê ciwanî Olivier Peterî zanayîş da Ajansê Xeberan ê Swîsre Keystone-ATS û pare kerd ke muwekîlê ci nezaret de yo û avûkatî tewirê hukmatê Başûrê Kurdîstanî rexne kerd. Avûkatî da zanayene ke muwekîlê ci wexto ke agêrayêne Swîsre Dihok de seba 'sînor binpay kerd û bêpasaport bi' ame destbendkerdene. Peterî vat: ''Raşt o zî muwekîlê mi wexto ke sînor derbaz kerdêne pasaportê xo vîn kerd labelê selahîyetdarê Başûrî vîzeyê muwekîlê mi newe kerdbi. Ê eşkenê bi asanî nasnameyê muwekîlê mi îsbat bikerê.''
Peterî îfade kerd ke hayîya Wezaretê Karanê Teberî yê Swîste pê babete esta û Wezaretî Başûrê Kurdîstanî reyde têkilîye ronaye.
